|  |
| --- |
| Ақмола облысы,  Аршалы ауданы  Жібек жолы ауылы  «Бобек» балабақшасы МКҚК  әдіскері  Жұлдызбай Жанерке  **Тақырыбы:** «Тәуелсіздік жасай берсін мәңгілік!»  тақырыбындағы іс –шара |

**Мақсаты:** Балабақша педагогтары мен ата-аналары арасындағы байланысты нығайту, туған жерге, отанға деген патриоттық сезімдерін, сүйіспеншіліктерін арттыру, патриоттық әндер мен өлеңдерді білуге мақтан тұтуға баулу, ел тарихын, салт-әстүрін қадірлеуге тәрбиелеу. Ана тілімізді білуге, құрметтеуге үйрету.

**Жүргізуші:** Армысыздар, құрметті ата-аналар! Бүгінгі ата-аналардың

қатысуымен өтетін «Тәуелсіздік жасай берсін мәңгілік!» тақырыбындағы іс –шарамызды ашық деп жариялаймыз.

**Тәуелсіздік** – ең алдымен Қазақ халқының бостандыққа ұмтылған асқақ армандары мен қайсар рухының жемісі.  Егемендік алған еліміз гүлдей жайнап, дербес те зайырлы мемлекет болғанына бүгін міне 25 жыл.

Іс –шара Қазақстан Республикасының Тәуелсіздігіне 25 жылдық мерейтойына арналады.

**Жүргізуші:**

Келесі кезекте осы мерекеге қатысушы топтардың ата-аналарын қарсы алайық

**Қатысушылар:**

I-кіші «Балапан» тобының ата-аналары;

II-кіші «Күншуақ» тобының ата-аналары;

II-кіші «Ботақан» тобының ата-аналары;

Ортаңғы «Қуаныш» тобының ата-аналары;

Ортаңғы «Құлыншақ» тобының ата-аналары;

Ересек «Гауһартас» тобының ата-аналары;

Ересек «Құлпынай» тобының ата-аналары.

**Жүргізуші:**

Мерекелік –шараны Қазақстан Республикасының Мемлекеттік Гимнімен бастаймыз.

**Жүргізуші:**

Ал енді «Тәуелсіздік жасай берсін мәңгілік!» тақырыбындағы іс –шараның өту барысын таныстырып өтейік.

**1.Кезең**

*«Тәуелсіздік-тірегім, Туған жерім-жүрегім!»*

*патриоттық өлеңдер сайысы*

Әр топтан бір қатысушы шығып, патриоттық өлеңді нақыныша келтіріп мәнерлеп айтады. Мәнерлеп айту, дауыс ырғағы, өлеңнің тақырыпқа сай болуы қарастырылады.

**2.Кезең**

*«Тәуелсіздік - тұғыры биік!»*  *әсем сазды әуендер*

Әр топтан бір қатысушы патриоттық тақырыпта ән айтады. Әншінің орындау шеберлігі, дауыс тазалығы, өзін сахнада ұстау деңгейі қарастырылады.

**3.Кезең**

*«Тәуелсіз елдегі ертегі» сахналық қойылым»*

Іс –шараға әр топьың барлық қатысушылары қатысып, «Тәуелсіз елдегі ертегі» тақырыбында шағын сахналық қойылым көрсетеді.

**Жүргізуші:** Әр топтан бір қатысушы келіп, жеребе таңдап алсын. Осымен қатысушылардың сахнаға шығу реттік нөмірі белгілі болды.

**Жүргізуші:**

Өлең – сөздің патшасы, сөз сарасы,  
Қиыннан қиыстырар ер данасы.  
Тілге жеңіл, жүрекке жылы тиіп,  
Теп-тегіс жұмыр келсін айналасы…

(Абай Құнанбаев)

**Жүргізуші:** Балабақша педагогтары арасында *«Тәуелсіздік- тірегім, Туған жерім-жүрегім!»* тақырыбында патриоттық өлеңдер сайысы өткізілді

Назарларыңызға мәнерлеп оқу сайысынан ақпарат ұсынамыз.

Слайд шоу көрсетіледі.

Педагогтар арасында мәнеплеп өлең оқу сайысының жеңімпаздары Терекбаева Гүлзат Сакеновна мен Локтева Карина Андреевнаны ортаға шақырамыз.

*Өлең сайысының жеңімпаздары ортағы шығып, париоттық тақырыпта өлең оқиды.*

**Жүргізуші:**

Әр топтан бір қатысушы өздерінің реттік нөмірлері бойынша ортаға шығып, патриоттық өлең оқиды.

**Жүргізуші:**

Құлақтан кіріп, бойды алар  
Жақсы ән мен тәтті күй.  
Көңілге түрлі ой салар,  
Әнді сүйсең, менше сүй.  
 (Абай Құнанбаев)

Келесі кезекті әнге береміз.

Балабақша педагогтарының ән шашуын қабыл алыңыздар.

Асаубаева Сауле Кайровна

Нугуманова Бағдат Туленбековнаның орындауында «Саржайлау» әні орындалады.

**Жүргізуші:**

Келесі кезекті іс –шараға қатысушы ата-аналарға береміз.

Әр топтан бір қатысушы өздерінің реттік нөмірлері бойынша ортаға шығып, патриоттық тақырыпта ән орындайды.

**Жүргізуші:**

Көріністен халық жайы көрінер,

Кей көрініс күлкіңді де келгізер.

Тарихыңнан сыр шертетін кейбір жайт,

Менің елім батыр халық дегізер!

Өлеңнің авторы Жұлдызбай Жанерке

**Жүргізуші:**

Назарларыңызға балабақша педагогтарының дайындаған көрінісін тамашалауға ұсынамыз.

Қатысушылар:

**Хан**-Бөгетбева Үкілім Бақытжанқызы

**Уәзір**-Терекбаева Гүлзат Сәкенқызы

**Ата**-Кашаева Шынар Сатовна

**Әже**-Байжанова Жадра Хаметовна

**Немере**- Қуанышбаев Алинур

*Зал бұрышы ертегі көрінісіне сай безендірілген.*

*Төрде хан отырады.*

***Хан:***

*Елімізде Тәуелсіздік тойы тойланып жатыр. Мерекеде мен де көңілімді көтеріп, қуанышқа кенелгім келеді. Ел арасынан өнерімен ел ықыласына бөленіп жүрген адамдарды табыңдар. Мынау мерекеде өнерін көрсетіп халық ризашылығына бөленген өнерпазға сандық толы алтын қазынамды беремін!*

***Уәзір:***

*Уа, халайық халайық! Патшамыздың жарлығын тыңдаңыздар. Ел арасынан өнерпаздарды жинап, байқау өткізгелі жатыр. Осы байқауға қатысып жеңімпаз атанғандарға керемет сыйлық - мол қазына береді. Асығыңыздар, байқауға қатысып жеңімпаз болуға ұмтылыңыздар!*

***Немересі:***

*Ата, әже хан байқау өткізіп жатыр екен.*

*«Өнерлі» -деген сөздің мағынаын қалай түсінуге болады?*

***Ата:*** *Әр адамның өзінің бойына ерекше біткен таланты болады. Соның бірі - өнер. Әсем әуенмен ән айту, тал шыбықтай мың бұралып би билеу немесе нақышына келтіріп күй тарту, мәнерлеп өлең оқу кез-келген жанға бұйыра бермейді. «Өнер – ағып жатқан бұлақ, ғылым жанып тұрған шырақ» деп халқымыз тегін айтпаған болар! Өнерлі адам көпшіліктің ықыласына бөленіп, лайықты сый-құрметке ие болады.*

***Әже:*** *Тыңда, ботам! Атаңның айтқан сөзіне мен де қосыламын. «Өнер өрге сүйрейді» деген сөз орынды! Өнерлі адам өнерімен өрге басады, жетістікке жетеді, алғысқа, маратапқа ие болады.*

*Немере: Байқауға біз қатысамыз ба?*

***Әже:*** *Әрина қатысамыз. Атаң ел арасынан танымал биші адам, мен де жастайымнан халық арасында ән салып, көпшілікке танымал болдым.*

***Атасы:*** *Менің ботам да өнерлі. Ер жеткенде елінің елеулі азаматы болары сөзсіз!*

***Жүргізуші:*** *Көп ұзамай ата мен әже немересін алып, байқауға келеді. Ендеше олардың өнеріне кезек берейік.*

***Ата:*** *Ассалаумағалейкум, халқым менің! Ел ішінде болып жатқан Ұлы той құтты болсын!*

***Әже:*** *Амансыздар ма, халайық! Мерекелеріңіз құтты болсын!*

*Мерекелік шашудан шашайын. Ал енді ән шашуымды қабыл алыңыздар!*

***Әже: «Қазақтың дастарханы» әнін орындайды.***

*Атамыздың биін тамашалаңыздар!*

*Ата «Қаражорға» биін билеп береді.*

***Ата:*** *Немерем мәнерлеп өлең айтады.*

*Немересі өлең оқиды.*

**Немересі:**

Ата берсін арайлана азаттықтың ақ таңы,

Орындалды ата –баба көтпен күткен арманы.

Көк аспанда желбіреші, желбірей бер мәңгілік,

Қазағымның баға жетпес аспан түстес байрағы

***Хан:*** *Қандай керемет өнерпаздар. Көңілім көтеріліп қалды ғой! Мына сандықтағы алтын қазынамды қабыл алыңыздар!*

**Жүргізуші:**

*Келесі кезекті іс –шараға қатысушы ата-аналарға береміз.*

Әр топтың қатысушылары өздерінің реттік нөмірлері бойынша ортаға шығып, *«Тәуелсіз елдегі ертегі»* тақырыбына шағын көрініс көрсетеді.

**Жүргізуші:**

Осымен іс –шара соңына да жетті. «Тәуелсіздік жасай берсін мәңгілік» тақырыбындағы іс –шараға белсене қатысқан ата –аналарға алғысымызды білдіреміз*.*

*Барлық топтың іс-шараға қатысқан ата-аналары әр түрлі тақырыпта номинациялармен марапаталады.*

*Көк туымыз көгімізде желбірей берсін мәңгілік!*